Jelasin soal Fulu Goroisa molo'ö teologi Katolik  dalam bahasa nias dong

Fulu Goroisa no angowuloa goroisa si tobali dane-dane wamahaö fefu agama si fakhai khö Gaberahamo (Yahudi, Niha Keriso ba Islam), fao ba da'ö Gereja Katolik. Molo'ö wanutunö mbuku Moze II ba Moze IV, ibe'e goroisa andre khö ndraono Gizeraeli Lowalangi si tobali faosatö gamabu'ula ba wangefa'ö ya'ira moroi ba wangosawuyu horö. Molo'ö Katekismus Gereja Katolik — fama'oli resmi wamati Gereja Katolik — moguna sibai goroisa Lowalangi andre ba wondrou'ö fa'auri fa'alowalangi si sökhi ba tobali dane-dane wamahaö Katolik sanandrösa ba keadilan sosial. No to'ölö la'oguna'ö Fulu Goroisa ira niha Katolik tobali lala ba wanekhegö tödö fatua lö möi ira mangaku horö.

So Fulu Goroisa bakha ba ngawalö zinura moroi ba mböröta Gereja. Simane niŵaö Katekismus no "i'iagö nahia föna" Fulu Goroisa bakha ba wamahaö famati i'otarai götö Agustinus Hippo (ndröfi 354-430). Ba mböröta lö standar resmi wamahaö agama irugi Konsili Lateran IV ba ndröfi 1251; So sa zangoguna'ö Fulu Goroisa andre ba wamahaö Niha Keriso ba mböröta Gereja irugi ginötö aefa ndröfia si 1000 nifotöi Abad Pertengahan, ba hiza oi tenga ni'osindruhugö (lö konsisten). Andrö la'oguna'ö da'a ira samörögö famohouni Protestan ba wolaŵa Gereja.  Aefa da'ö, katekismus si föföna soya te'oguna'ö bakha ba Gereja me ndröfi 1566, mamatimba sindruhu-ndruhu ero ngawua Fulu Goroisa ba hiza abölö abua ia ba wamatimba zi fitu sakramen. Katekismus si bohou mame nahia sanau sibai ba wamatimba ero ngawua Fulu Goroisa.

Famahaö Gereja sanandrösa ba zi Fulu Goroisa Lowalangi töra-töra te'odanegö ba Gamabu'ula Li Si Bohou ba Si Föföna awö zura-sura ndra tuha Gereja si föföna. Ba Gamabu'ula Li Si Bohou ifaduhu'ö Yesu wa'aro goroisa andrö ba i'andrö khö ndra nifahaönia wolau si töra moroi ba goroisa, molau wa'asökhi si töra moroi ba nifaha'ö ndra ere daroma li ba ira niha Farisi. Ifarou fefu niha Fulu Goroisa ba wahuwusa khö Lowalangi ba awönia niha bakha ba wa'omasi simane si no ifurugö Yesu bakha ba goroisa fondrege ebua. Tölu goroisa si föföna ba Fulu Goroisa mangandrö wamolakhömi töi Lowalangi, ngaluo Zo'aya ba ba wangositengagö lowalangi bö'ö. Oroisa tanö bö'ö so fakhai ba wariawösa niha simane satua ba iraono; fao ba wareta tanö bö'ö andre wa tebai falimo, molu'a, mamunu niha, mohorö ba mangomasi'ö zi tebai.